বিশ্ববিদ্যালয় মঞ্জুরি কমিশন (ইউজিসি) ভারতের কেন্দ্রীয় সরকার কর্তৃক স্থাপিত একটি বিধিবদ্ধ সংস্থা। এটি ১৯৫৬ সালে গঠিত হয়। এর কাজ ভারতের বিশ্ববিদ্যালয়গুলির মধ্যে সংহতি স্থাপন, মান নির্ণয় ও পরিচর্যা। ইউজিসি ভারতের বিশ্ববিদ্যালয়গুলিকে অনুমোদন দেয় এবং সরকারি বিশ্ববিদ্যালয় ও কলেজগুলিকে অর্থসাহায্য করে। এর প্রধান কার্যালয় নতুন দিল্লিতে। পুনে, ভোপাল, কলকাতা, হায়দ্রাবাদ, গুয়াহাটি ও বেঙ্গালুরুতে এর ছয়টি আঞ্চলিক কার্যালয় রয়েছে।